ДО

МИНИСТЪРА НА ЗЕМЕДЕЛИЕТО ХРАНИТЕ И ГОРИТЕ

Г-Н РУМЕН ПОРОЖАНОВ

С КОПИЕ ДО:

МИНИСТЕРСКИ СЪВЕТ НА

РЕПУБЛИКА БЪЛГАРИЯ

Д Е К Л А Р А Ц И Я

УВАЖАЕМИ ГОСПОДИН МИНИСТЪР,

Днес, 10 август 2018 г., се проведе среща на представители на животновъдни организации, които категорично изразиха становището си ЗА запазване на действащите към момента модулирани ставки по схемата за обвързано подпомагане в говедовъдството, овцевъдството и козевъдството, действащи по следните схеми:

* Млечни крави под селекционен контрол
* Месодайни крави под селекционен контрол
* Овце-майки и кози-майки под селекционен контрол
* Схема млечни крави

Настояваме за спешна среща, на която да ни бъде обяснено защо в противоречие на европейската политика за подпомагане на малки и средни ферми се пренасочват средства към единици ферми, които открай време се опитват да прокарват лобистки текстове в действащи наредби.

Господин Министър, за пореден път настояваме за спешни промени в Закона за животновъдството, касаещи представителността в Консултативния съвет и неговите правомощия.

С оглед на евентуална нужда от представителност прилагаме списък с посочен брой членове и отглеждани животни.

1. Асоциация на развъдчиците на черношарената порода в България – гр. Русе 590 члена, 40 000 крави
2. Асоциация за развъждане на кафявата порода – гр. Севлиево - 88 члена, 5000 крави
3. Национална асоциация за развъждане на Монбелиард и Симентал - 80 члена, 4500 крави
4. Асоциация за развъждане на Българско родопско говедо и Джерсея – гр. Смолян

100 члена, 5800 крави

1. Национална асоциация за месодайно говедовъдство в България - 103 члена, 6000 крави
2. Южна животновъдна асоциация – гр. Кърджали - 65 члена, 500 крави, 1000 овце
3. Национална асоциация на животновъдите - 200 члена, 10 000 крави, 3000 овце
4. Национална овцевъдна и козевъдна асоциация - 1780 члена, 218 000 овце и кози